ᱳᱰᱤᱭᱟ ᱯᱟᱹᱨᱥᱤ

ᱳᱰᱤᱭᱟ ᱥᱮ ᱩᱲᱤᱭᱟ (ᱤᱝᱞᱤᱥ: Odia /əˈdiːə/ or Oriya /ɒˈriːə/; ᱳᱰᱤᱭᱟ: ଓଡ଼ିଆ) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱯᱟᱹᱨᱥᱤ ᱠᱟᱱᱟ ᱾ ᱱᱚᱶᱟ ᱫᱚ ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱜᱟᱫᱮᱞ ᱨᱮᱱᱟᱜ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱠᱟᱱᱟ ᱾ ᱱᱚᱶᱟ ᱫᱚ ᱵᱷᱟᱨᱚᱛ ᱨᱮᱭᱟᱜ ᱳᱰᱤᱥᱟ ᱯᱚᱱᱚᱛ ᱨᱮᱱ ᱦᱚᱲ ᱠᱚ ᱡᱟᱹᱥᱛᱤ ᱠᱚ ᱨᱚᱲᱼᱟ । ᱳᱰᱤᱥᱟ ᱥᱟᱝ ᱯᱚᱪᱷᱤᱢ ᱵᱟᱸᱜᱽᱞᱟ, ᱪᱷᱚᱛᱤᱥᱜᱚᱲ, ᱡᱷᱟᱨᱠᱷᱚᱸᱰ, ᱟᱱᱫᱷᱨᱚ ᱯᱨᱚᱫᱮᱥ ᱟᱨ ᱜᱩᱡᱽᱨᱟᱴ (ᱥᱩᱨᱚᱴ) ᱠᱚᱨᱤᱱ ᱦᱚᱲ ᱠᱚ ᱨᱚᱯᱚᱲᱟ ᱾ ᱱᱚᱶᱟ ᱳᱰᱤᱥᱟ ᱨᱮᱭᱟᱜ ᱯᱩᱭᱞᱩ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ Oriya gets its due in neighbouring state  Sep 04, 2011Naresh Chandra Pattanayak.Oriya second language in Jharkhand .Sep 1, 2011Bengali, Oriya among 12 dialects as 2nd language in Jharkhand .PTI 31 August 2011

ᱳᱰᱤᱭᱟ ᱫᱚ ᱛᱩᱨᱩᱭ ᱜᱚᱴᱟᱝᱟᱜ ᱵᱷᱟᱨᱚᱛᱤᱭᱚ ᱯᱟᱹᱨᱥᱤ ᱞᱮᱠᱟᱛᱮ ᱥᱟᱥᱛᱨᱤᱭᱚ ᱢᱟᱱᱭᱚᱛᱟ ᱧᱟᱢ ᱟᱠᱟᱫᱟ ᱾





ᱨᱚᱯᱚᱲ ᱠᱟᱱ ᱴᱷᱟᱶ
ᱳᱰᱤᱭᱟᱹ ᱛᱮ ᱫᱚ ᱳᱰᱤᱥᱟ ᱯᱚᱱᱚᱛ ᱥᱩᱨ ᱥᱩᱯᱩᱨ ᱯᱚᱱᱚᱛ ᱠᱚᱨᱮ ᱦᱚᱸ ᱠᱚ ᱨᱚᱯᱚᱲ ᱵᱟᱲᱟᱜ ᱜᱮᱭᱟ ᱾ ᱯᱩᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱢᱮᱫᱽᱱᱤᱯᱩᱨ ᱥᱟᱝ ᱟᱨ ᱦᱚᱸ ᱟᱭᱢᱟ ᱡᱟᱭᱜᱟ, ᱡᱷᱟᱨᱠᱷᱚᱸᱰ ᱨᱮᱭᱟᱜ  ᱥᱤᱝᱦᱚᱵᱷᱩᱢᱤ ᱦᱚᱱᱚᱛ, ᱟᱱᱫᱷᱨᱚ ᱯᱨᱚᱫᱮᱥ ᱨᱮᱭᱟᱜ ᱥᱨᱤᱠᱟᱠᱩᱞᱚᱢ, ᱵᱤᱡᱚᱭᱱᱚᱜᱚᱨ ᱟᱨ ᱵᱤᱥᱟᱠᱷᱟᱯᱟᱴᱱᱟᱢ ᱦᱚᱱᱚᱛ, ᱪᱷᱚᱛᱤᱥᱜᱚᱲ ᱨᱮᱭᱟᱜ ᱥᱟᱢᱟᱝ ᱦᱚᱱᱚᱛ ᱟᱨ ᱱᱟᱜᱽᱯᱩᱨ ᱴᱷᱟᱶ ᱠᱚᱨᱮ ᱳᱰᱤᱭᱟᱹ ᱯᱟᱹᱨᱥᱤ ᱪᱟᱹᱞᱩᱜ ᱠᱟᱱᱟ ᱾ ᱜᱩᱡᱽᱨᱟᱴ ᱨᱮᱭᱟᱜ ᱥᱩᱨᱚᱴ ᱫᱚ ᱫᱚᱥᱟᱨ ᱴᱷᱟᱶ, ᱡᱟᱦᱟᱸ ᱨᱮ ᱡᱟᱹᱥᱛᱤ ᱳᱰᱤᱭᱟᱹ ᱛᱮᱠᱚ ᱨᱚᱯᱚᱲᱟ ᱾ ᱚᱱᱟ ᱵᱟᱹᱜᱤ ᱠᱟᱛᱮ ᱵᱟᱸᱜᱽᱞᱳᱨ, ᱦᱟᱭᱫᱽᱨᱟᱵᱟᱫᱽ, ᱯᱚᱸᱰᱤᱪᱮᱨᱤ, ᱪᱮᱱᱱᱟᱭ, ᱜᱳᱣᱟ, ᱢᱩᱢᱵᱟᱭ, ᱡᱟᱢᱥᱮᱫᱽᱯᱩᱨ, ᱵᱚᱨᱳᱫᱟ, ᱨᱟᱭᱯᱩᱨ, ᱚᱦᱢᱚᱫᱟᱵᱟᱫᱽ, ᱫᱤᱞᱞᱤ, ᱠᱚᱞᱠᱟᱛᱟ, ᱠᱷᱚᱲᱚᱜᱽᱯᱩᱨ, ᱜᱩᱣᱟᱦᱟᱴᱤ, ᱯᱩᱱᱮ ᱟᱨ ᱥᱤᱞᱵᱷᱟᱥᱟ ᱠᱚᱨᱮ ᱳᱰᱤᱭᱟᱹ ᱨᱚᱲ ᱫᱚ ᱪᱟᱹᱞᱩᱜ ᱠᱟᱱᱟ ᱾

ᱩᱪᱷᱟᱹᱱ ᱴᱷᱟᱶ
ᱳᱰᱤᱭᱟ ᱯᱟᱹᱨᱥᱤ ᱨᱮᱭᱟᱜ ᱯᱩᱭᱞᱩ ᱮᱛᱚᱦᱚᱵ ᱫᱚ ᱵᱟᱝ ᱵᱟᱰᱟᱭ ᱠᱟᱱ ᱨᱮᱦᱚᱸ ᱫᱷᱤᱨᱤ ᱜᱚᱸᱜᱷᱚᱨ ᱠᱚᱨᱮ ᱚᱞ ᱥᱚᱫᱚᱨ ᱠᱟᱱ ᱚᱱᱚᱞ ᱠᱚ ᱜᱮ ᱯᱟᱸᱡᱟ ᱠᱟᱱᱟ ᱾ ᱠᱚᱲᱟᱦᱟᱸᱰᱤ ᱨᱮᱭᱟᱜ ᱜᱩᱰᱟᱦᱟᱸᱰᱤ ᱠᱷᱚᱱ, ᱒᱐ ᱦᱚᱡᱟᱨ ᱵᱚᱪᱷᱚᱨ ᱢᱟᱬᱟᱝ ᱨᱮᱭᱟᱜ ᱪᱤᱛᱟᱹᱨ, ᱱᱩᱣᱟᱯᱚᱰᱟ ᱨᱮᱭᱟᱜ ᱑᱐ ᱦᱚᱡᱟᱨ ᱵᱚᱪᱷᱚᱨ ᱞᱟᱦᱟ ᱨᱮᱭᱟᱜ ᱪᱤᱛᱨᱚᱞᱤᱯᱤ ᱟᱨ ᱡᱷᱟᱨᱥᱩᱜᱩᱰᱟ ᱨᱮᱭᱟᱜ ᱵᱤᱠᱨᱚᱢᱠᱷᱳᱞᱚ ᱠᱷᱚᱱ ᱧᱟᱢ ᱟᱠᱟᱱ ᱓᱕᱐᱐ ᱵᱚᱪᱷᱚᱨ ᱞᱟᱦᱟ ᱨᱮᱭᱟᱜ ᱜᱚᱝᱜᱷᱚᱨ ᱚᱱᱚᱞ ᱠᱚ ᱫᱚ ᱳᱰᱤᱭᱟ ᱯᱟᱹᱨᱥᱤ ᱨᱮᱭᱟᱜ ᱮᱛᱚᱦᱚᱵ ᱢᱮᱱᱛᱮ ᱠᱚ ᱢᱚᱱᱮᱭᱟ ᱾ ᱡᱳᱜᱤᱬᱚᱴᱷᱚ ᱨᱮᱭᱟᱜ ᱚᱱᱚᱞ ᱨᱮ ᱧᱟᱢ ᱟᱠᱟᱱ “ଠ” ᱫᱚ ᱟᱭᱢᱟ ᱞᱮᱠᱟᱱᱟᱜ ᱯᱟᱹᱨᱟᱤ ᱨᱮᱭᱟᱜ ᱪᱤᱠᱤ ᱨᱮ ᱧᱟᱢ ᱠᱟᱱᱟ ᱾ 

ᱨᱚᱯᱚᱲᱚᱜ ᱠᱟᱱ ᱦᱚᱲ ᱠᱚ
 ᱳᱰᱤᱭᱟ ᱛᱮ ᱨᱚᱯᱚᱲᱚᱜ ᱠᱟᱱ ᱦᱚᱲ ᱠᱚᱣᱟᱜ ᱦᱤᱥᱟᱹᱵᱽ:
 ᱓,᱓᱐,᱑᱗,᱔᱔᱖ (᱒᱐᱐᱑)
 ᱓,᱗᱕,᱒᱑,᱓᱒᱔ (᱒᱐᱑᱑)
 ᱴᱷᱟᱶ: ᱳᱰᱤᱥᱟ (ᱵᱷᱟᱨᱚᱛ)

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ


 ᱳᱰᱤᱭᱟ ᱣᱤᱠᱤᱯᱤᱰᱤᱭᱟ
 Praharaj, G.C. Purnnachandra Ordia Bhashakosha  (Odia-English dictionary). Cuttack: Utkal Sahitya Press, 1931–1940.
 A Comprehensive English-Oriya Dictionary (1916–1922)


ᱛᱷᱚᱠ:ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ
ᱛᱷᱚᱠ:ᱤᱱᱫᱳᱼᱟᱨᱡᱚ ᱯᱟᱹᱨᱥᱤ
ᱛᱷᱚᱠ:ᱳᱰᱤᱥᱟ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱵᱨᱟᱦᱢᱤᱠ ᱪᱤᱠᱤ ᱛᱮ ᱚᱞᱚᱜ ᱠᱟᱱ ᱯᱟᱹᱨᱥᱤ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱚ